FI Euroopan unionin virallinen lehti L 156/19

KOMISSION TÄYTÄNTÖÖNPANOASETUS (EU) 2017/1085,

annettu 19 päivänä kesäkuuta 2017,

eräiden yhteisön tariffikiintiöiden avaamisesta ja hallinnoinnista sokerialalla annetun asetuksen (EY) N:o 891/2009 muuttamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan,

sekä katsoo seuraavaa:

(1) Euroopan unionin ja Brasilian liittotasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona tehty sopimus (2), jäljempänä ’sopimus’, allekirjoitettiin 25 päivänä marraskuuta 2016. Sen allekirjoittaminen Euroopan unionin puolesta hyväksyttiin neuvoston päätöksellä (EU) 2016/1995 (3) ja sen tekeminen neuvoston päätöksellä (EU) 2017/730 (4).

(2) Sopimuksen mukaan Euroopan unioni myöntää Brasilialle 78 000 tonnin lisämäärän EU:n tariffikiintiöön ”raaka ruokosokeri, puhdistettavaksi tarkoitettu” (nimikkeet 1701 13 10 ja 1701 14 10) siten, että kiintiötulli on edelleen 98 euroa/tonni, ja 36 000 tonnin lisämäärän kolmansia maita koskevaan EU:n tariffikiintiöön ”raaka ruokosokeri, puhdistettavaksi tarkoitettu” (nimikkeet 1701 13 10 ja 1701 14 10), siten, että kiintiötulli on edelleen 98 euroa/tonni.

(3) Brasilialle EU:n tariffikiintiössä myönnettävän 78 000 tonnin määrän osalta sopimuksessa määrätään, että Euroopan unioni soveltaa yksipuolisesti ensimmäisten kuuden vuoden aikana, jona tämä määrä on käytettävissä, kiintiötullia, joka on enintään 11 euroa tonnilta, ja seitsemäntenä vuonna kiintiötullia, joka on enintään 54 euroa tonnilta.

(4) Komission asetuksessa (EY) N:o 891/2009 (5) säädetään sokerialan tariffikiintiöiden avaamisesta ja hallinnoinnista, mukaan lukien Brasilian ja minkä tahansa kolmannen maan alkuperätuotteita koskevat sokerialan tariffikiintiöt. Näin ollen mainittua asetusta on tarpeen muuttaa sopimuksessa määrättyjen sokeria koskevien tariffikiintiöiden täytäntöönpanemiseksi.

(5) Ehdotettuja muutoksia olisi sovellettava sopimuksen voimaantulopäivästä alkaen.

(6) Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetus (EY) N:o 891/2009 tämän asetuksen liitteen mukaisesti.

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan sopimuksen voimaantulopäivästä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä kesäkuuta 2017. Komission puolesta Puheenjohtaja Jean-Claude JUNCKER

(1) EUVL L 347, 20.12.2013, s. 671.

(2) Euroopan unionin ja Brasilian liittotasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona tehty sopimus (EUVL L 108, 26.4.2017, s. 3).

(3) Neuvoston päätös (EU) 2016/1995, annettu 11 päivänä marraskuuta 2016, Euroopan unionin ja Brasilian liittotasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona tehdyn sopimuksen allekirjoittamisesta Euroopan unionin puolesta (EUVL L 308, 16.11.2016, s. 1).

(4) Neuvoston päätös (EU) 2017/730, annettu 25 päivänä huhtikuuta 2017, Euroopan unionin ja Brasilian liittotasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona tehdyn sopimuksen tekemisestä (EUVL L 108, 26.4.2017, s. 1).

(5) Komission asetus (EY) N:o 891/2009, annettu 25 päivänä syyskuuta 2009, eräiden yhteisön tariffikiintiöiden avaamisesta ja hallinnoinnista sokerialalla (EUVL L 254, 26.9.2009, s. 82).